Bruello

:*Iste articlo tracta sobre *'Bruello**. Ta la sierra que tamién se diz asinas, se veiga **Sierra de Partara**.''


**Bruello** ye una [[aldeya]] [[Aragón|aragonesa]] d'o [[municipio]] de [[l'Aínsa-Sobrarbe]], en a [[comarcas d'Aragón|comarca]] de [[Sobrarbe]] y a [[provincias d'Espanya|provincia]] de [[Provincia de Uesca|Uesca]]. Actualment se troba despoblau.

==Cheografía==
Bruello se troba en a [[valleta]] d'o [[barranco de Bruello]], afluent d'o [[río Cinca]], sobre as [[espuenda]]s de la man norte en as [[garra (orografía)|garras]] d'o [[sarrato (orografía)|sarrato]] que se conoix como lo «sarrato de Bruello». Se i accede por a [[pista]] [[gudrón|asfaltada]] que naix en a curva d'a [[carretera autonomica]] [[A-138]], chusto cuan pasa por alto d'o barranco.

O sarrato de Bruello no ye sique una estribación d'a [[sierra de Partara]], que se prolarga dende la collada d'o Grau, por a on que l'[[río Ena|Ena]] amaneix cara ta l'[[río Ara|Ara]] en [[Guaso]], dica la «penya d'o Cotón» u de [[Tou]], por alto de [[Moriello de Tou]].

Bruello ye o solo lugar poblau que encara queda en a valleta d'o barranco a lo que le da o nombre. Ista zona, que enantes feba parte d'o [[municipio]] de [[Santa María de Buil (municipio)|Santa María de Buil]] comprende bella [[pardina]] que i son, todas, en a cuenca d'o barranco; [[Sarratiás]] dista, aproximadament, 1,5&nbsp;km de Bruello por a mesma pista y bels 500 [[metro]]s [[Coroniellas]], toz dos en a mesma man d'o barranco que Bruello, [[O Sarrato]] ye en a [[cuentra]], mesmo que [[Pelegrín (Buil)|Pelegrín]] y [[A Capana]], que son un poquet mas t'abaixo, en as garras d'o sarrato de Camporretuno.

==Casas==
As casas de Bruello yeran 3, d'entre as que dos son deshabitadas dende fa anyos y no i queda sique una en uso.

D'as dos casas vuedas, una data d'o [[sieglo XVI]] y l'atra tiene una inscripción en a portalada, en a cual se i leye «''1698 IAIME FUMANAL''». Casa Broto tiene una inscripción mandada fer por una duenya viuda que tuvo a casa, en as zaguerías d'o sieglo XIX, an se leye «''FRANCISCA LAPLANA CRISTO JESUS AÑO 1893 JOAQUIN BROTO''».

==Toponimia==
O toponimo Bruello tiene una explicación controvertida, anque a suya [[fonetica]] filiada a la [[idioma aragonés|luenga aragonesa]] ye platera, lo menos en os zaguers sieglos.

L'investigador [[Manuel Benito Moliner]] proposó que podeba dimanar d'una parola [[luenga romance|romance]] local, «Bruíl», que significa [[selva|selveta]] menuda u corrolde d'[[árbol]]s. M. Benito tamién contempló a posibilidat que dimanase d'a parola [[Idioma latín|latina]] <*BRUSCUS, con a que se designaba os puestos [[piedra|petrosos]] y con [[matizo|matas]] abundants, que dificilment se podeban aprofeitar ta [[agricultura|cultura]].

[[Bienvenido Mascaray]] afirma, por contra, que a etimolochía d'o toponimo cal mirar-la en a [[luenga ibera]] local, en un pasau encara mas luent. Mascaray considera que se composa de dos etimos ibericos: <''buru'', «[[cabezo]]», y <''elor'', «[[cabana]]» u caseta. A combinación de todas dos cosas vendría a significar «as cabanas d'o pueyo» u «cabanas d'o cabezo».

==Fiestas==
*[[23 de setiembre]], **Fiesta Mayor''', fendo-le honras a Sant Lino. Se celebra de conchunta con os vecins de Coroniellas y Sarratiás. Tradicionalment, toz chuntos feban romería dica la ermita de Sant Lino, en a que se feba las bailes.

## Referencias

## Vinclos externos